Úradný vestník L 039 , 16/02/1993 S. 0001 - 0002

Fínske špeciálne vydanie: Kapitola 11 Zväzok 20 S. 0202

Švédske špeciálne vydanie: Kapitola 11 Zväzok 20 S. 0202



Rozhodnutie Rady z 1. februára 1993 o uzavretí Dohovoru o riadení pohybu nebezpečných odpadov cez hranice štátov a ich zneškodňovaní (Bazilejský dohovor) v mene spoločenstva (93/98/EHS) RADA EURÓPSKYCH SPOLOČENSTIEV, So zreteľom na Zmluvu o založení Európskeho hospodárskeho spoločenstva, a najmä na jej článok 130s, So zreteľom na návrh Komisie, So zreteľom na stanovisko Európskeho parlamentu [1], So zreteľom na stanovisko Hospodárskeho a sociálneho výboru [2], keďže na základe rozhodnutia Rady z 28. októbra 1988 sa Komisia v mene spoločenstva zúčastnila na konzultáciách so zástupcami členských štátov, na rokovaniach ad hoc pracovných skupinách pod záštitou Programu organizácie spojených národov pre životné prostredie (UNEP) s cieľom prípravy Globálneho dohovoru o riadení pohybu nebezpečných odpadov cez hranice štátov a ich zneškodňovaní; keďže výsledkom týchto rokovaní bol 22.marca 1989 prijatý a podpísaný spoločenstvom na základe mandátu delegovanom rozhodnutím Rady z 21. marca 1989Bazilejský dohovor o riadení pohybu nebezpečných odpadov cez hranice štátov a ich zneškodňovaní; keďže cieľom dohovoru je napomôcť ochrane životného prostredia v znečistených oblastiach zavedením prísnych riadenia pohybu nebezpečných odpadov a ostatných odpadov a zavedením ekologicky úradného riadenia; keďže v tom smere sa určujú postupy kontroly dovozu, vývozu a prepravy; keďže Rada prijatím nariadenia (EHS) č. 259/93 z 1. februára 1993 o dohľade a kontrole zásielkových odpadov v, do a z Európskeho spoločenstva [3] zaviedla pravidlá na zníženie a kontrolu takýchto pohybov; keďže sú určené tieto pravidlá, okrem iného, tak, aby existujúci systém v spoločenstve týkajúci sa dohľadu a kontroly pohybu odpadov bol v zhode s požiadavkami Bazilejského dohovoru a Štvrtého AKT-EHS dohovoru; keďže na základe článku 22 a 23 Bazilejský dohovor je pripravený na ratifikáciu, prijatie alebo schválenie a pristúpenie štátmi a na formálne potvrdenie alebo schválenie politickými a/alebo hospodárskymi integračnými organizáciami, ROZHODLA TAKTO: Článok 1 Týmto sa v mene Európskeho hospodárskeho spoločenstva schvaľuje Dohovor o riadení pohybu nebezpečných odpadov cez hranice štátov a ich zneškodňovaní. Text dohovoru je pripojený k tomuto rozhodnutiu. Článok 2 1. Predseda Rady uloží schválené dokumenty, tak ako je ustanovené v článku 22 dohovoru s generálnym tajomníkom OSN v mene spoločenstva [4]. 2. Predseda súčasne uloží deklaráciu o právomoci pripojenú k tomuto rozhodnutiu v zhode s článkom 22 ods. 3 tohto dohovoru. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 1. februára 1993 Za Radu predseda N. Helveg Petersen [1] Ú. v. ES C 72, 18.3.1991, s. 67 [2] Ú. v. ES C 31, 6.2.1991, s. 27 [3] Ú. v. ES L 30, 6.2.1993, s. 1 [4] Generálny sekretariát Rady uverejní dátum, od ktorého nadobudne účinnosť dohovor pre spoločenstvo v Úradnom vestníku Európskych spoločenstiev. -------------------------------------------------- PRÍLOHA VYHLÁSENIE EURÓPSKEHO HOSPODÁRSKEHO SPOLOČENSTVA O ROZSAHU JEHO PRÁVOMOCÍ V SÚLADE S ČLÁNKOM 22 ODS. 3 BAZILEJSKÉHO DOHOVORU O RIADENÍ POHYBU NEBEZPEČNÝCH ODPADOV CEZ HRANICE ŠTÁTOV A ICH ZNEŠKODŇOVANÍ Podľa Zmluvy o EHS a na základe predpisov Spoločenstva v oblasti, na ktorú sa vzťahuje Bazilejský dohovor, a najmä na základe nariadenia Rady (EHS) č. 259/93 a smernice Rady 84/631/EHS o dozore nad prepravou nebezpečného odpadu cez hranice v rámci Európskeho spoločenstva a o jej kontrole (v pozmenenom znení), má Spoločenstvo v tejto oblasti právomoci na medzinárodnej úrovni. Členské štáty Európskeho hospodárskeho spoločenstva majú tiež právomoci na medzinárodnej úrovni vrátane právomocí v určitých otázkach, ktorých sa týka Bazilejský dohovor. --------------------------------------------------